Blaze7451/Wiki-th-20250601 huggingface dataset:
สถาปัตยกรรมโรมัน

ไฟล์:Colosseum in Rome, Italy - April 2007.jpg|thumb|260px |โคลอสเซียมในกรุงโรม
สถาปัตยกรรมโรมัน (Architecture of ancient Rome) เป็นลักษณะสถาปัตยกรรมของโรมันโบราณที่ประยุกต์มาจากสถาปัตยกรรมกรีกตั้งแต่ราวศตวรรษที่ 12 ก่อนคริสต์ศักราชมาเป็นลักษณะสถาปัตยกรรมของตนเอง ลักษณะสถาปัตยกรรมทั้งสองถือว่าเป็น “สถาปัตยกรรมคลาสสิก”  
นอกจากลักษณะสถาปัตยกรรมที่นำมาจากกรีกแล้วโรมันยังรับอิทธิพลเกี่ยวเนื่องเช่นการสร้าง “ห้องทริคลิเนียม” (Triclinium) ในคฤหาสน์โรมันเป็นห้องกินข้าวอย่างเป็นทางการ และจากผู้ที่มีอำนาจมาก่อนหน้านั้น--วัฒนธรรมอีทรัสคัน--โรมันก็นำความรู้ต่างทางสถาปัตยกรรมมาประยุกต์ใช้เช่นการใช้ระบบไฮดรอลิคและการก่อสร้างซุ้มโค้ง
ปัจจัยทางสังคมเช่นความมั่งคั่งและจำนวนประชากรที่หนาแน่นในมหานครทำให้โรมันต้องพยายามหาหนทางใหม่ในการแก้ปัญหาทางสถาปัตยกรรมอันเป็นผลที่ตามมา การใช้ ยอดโค้ง (Vault) และ ซุ้มโค้ง ประกอบกับความรู้เกี่ยวกับวัสดุสำหรับการก่อสร้างเป็นต้นที่สามารถทำให้โรมันประสบกับความสำเร็จเช่นที่ไม่เคยมีมาก่อนในการก่อสร้างสิ่งก่อสร้างอันใหญ่โตน่าประทับใจสำหรับสาธารณชน ตัวอย่างเช่นสะพานส่งน้ำโรมัน โรงอาบน้ำไดโอคลีเชียน และ โรงอาบน้ำคาราคัลลา บาซิลิกา และสิ่งที่สำคัญที่สุดคือโคลอสเซียมในกรุงโรม ซึ่งกลายมาเป็นแบบจำลองในการสร้างสถาปัตยกรรมแบบเดียวกันที่มีขนาดย่อมกว่าตามมหานครและนครต่าง ๆ ไปทั่วทั้งจักรวรรดิ สิ่งก่อสร้างบางชิ้นก็ยังหลงเหลืออยู่ในรูปแบบที่เกือบสมบูรณ์เช่นกำแพงเมืองลูโกในฮิสปาเนียทาร์ราโคเนนซิสทางตะวันตกเฉียงเหนือของสเปน
การก่อสร้างสิ่งก่อสร้างอันใหญ่โตนอกจากจะเป็นการแสดงให้เห็นถึงความสามารถทางสถาปัตยกรรมแล้วก็ยังเป็นเครื่องมือในการโฆษณาชวนเชื่อถึงความเป็นมหาอำนาจของจักรวรรดิโรมันอีกด้วย ดังจะเห็นได้จากตึกแพนธีอันโดยเฉพาะในการสร้างใหม่ตามแบบของจักรพรรดิเฮเดรียนที่ยังคงตั้งอยู่อย่างสง่างดงามเช่นเมื่อสร้างใหม่ นอกจากแพนธีอัน จักรพรรดิเฮเดรียนก็ยังทรงทิ้งร่องรอยทางสถาปัตยกรรมอันยิ่งใหญ่ไว้ทางตอนเหนือของบริเตนในรูปของกำแพงเฮเดรียนที่ใช้เป็นเส้นพรมแดนทางตอนเหนือสุดของจักรวรรดิ และเมื่อพิชิตสกอตแลนด์เหนือขึ้นไปจากกำแพงเฮเดรียนได้ ก็ได้มีการสร้างกำแพงอันโตนินขึ้น

**อ้างอิง**
 Adam, Jean-Pierre, Roman Building: Materials and Techniques, Indiana University Press, 1994- Fletcher, Banister; Cruickshank, Dan,  Sir Banister Fletcher's a History of Architecture, Architectural Press, 20th edition, 1996 (first published 1896). ISBN 0-7506-2267-9. Cf. Part Two, Chapter 10.- Lancaster, Lynne C., Concrete Vaulted Construction in Imperial Rome, Cambridge University Press, 2005- MacDonald, William L., The Architecture of the Roman Empire I: An Introductory Study, Yale University Press, 1982- MacDonald, William L., The Architecture of the Roman Empire II: An Urban Appraisal, Yale University Press, 1986- Rowland, Ingrid D.; Howe, Thomas Noble, Vitruvius: Ten Books on Architecture, Cambridge University Press, 1999- Sear, Frank, Roman Architecture, Cornell University Press, 1989- Wilson-Jones, Mark, Principles of Roman Architecture, Yale University Press, 2000

**ดูเพิ่ม**
 สถาปัตยกรรม 

**แหล่งข้อมูลอื่น**
  Traianus date=2008-05-28  - Technical investigation of Roman public works-  Housing and apartments in Rome - A look at various aspects of housing in ancient Rome, apartments and villas.
หมวดหมู่:รูปแบบสถาปัตยกรรม
หมวดหมู่:ประวัติศาสตร์สถาปัตยกรรม
พยาธิใบไม้ตับเอเชียตะวันออกเฉียงใต้

พยาธิใบไม้ตับเอเชียตะวันออกเฉียงใต้ (Southeast Asian liver fluke ชื่อวิทยาศาสตร์:Opisthorchis viverrini ) เป็นปรสิตพยาธิใบไม้จากสกุล Opisthorchiidae ที่มีผลต่อบริเวณท่อน้ำดี การติดเชื้อมักเกิดจากการทานปลาน้ำจืดมีเกล็ดแบบสุก ๆ ดิบ ๆ เป็นสาเหตุของโรคพยาธิใบไม้ตับ การติดเชื้อ Opisthorchis viverrini และเป็นปัจจัยเสี่ยงให้เกิดมะเร็งท่อน้ำดีได้
Opisthorchis viverrini เป็นหนึ่งในสามสปีชีส์ในสกุล Opisthorchiidae ที่มีความสำคัญทางการแพทย์มากที่สุด ร่วมกับ Clonorchis sinensis และ Opisthorchis felineus อันที่จริง O. viverrini และ C. sinensis สามารถก่อมะเร็งในมนุษย์ได้ และสำนักวิจัยมะเร็งระหว่างประเทศ (IARC) จัดให้เป็นสารก่อมะเร็งชีวภาพกลุ่ม 1 ในปี 2552 O. viverrini ประจำถิ่นทั่วประเทศไทย ลาว เวียดนามและกัมพูชา ในภาคเหนือของประเทศไทย มีพยาธินี้กระจายอย่างกว้างขวาง และมีความชุกของโรคในมนุษย์สูง ขณะที่อัตราความชุกของโรกในภาคกลางมีน้อยกว่า ไม่มีโรคพยาธิใบไม้ตับที่มีสาเหตุจาก Opisthorchis viverrini ในภาคใต้ของประเทศ
โฮสต์ตัวกลางของพยาธินี้ เช่น หอยไซ เป็นหอยน้ำจืดขนาดเล็ก จัดอยู่ในจีนัส Bithynia

**การค้นพบ**
พยาธิใบไม้ในตับเอเชียตะวันออกเฉียงใต้ถูกอธิบายครั้งแรกโดย เอ็ม.เจ.โพลิเอ นักปรสิตวิทยาชาวฝรั่งเศส หลังพบมันในเสือปลาที่จับมาจากเอเชียตะวันออกเฉียงใต้ซึ่งตายในสวนสัตว์ที่ติดกับพิพิธภัณฑ์ประวัติศาสตร์ธรรมชาติแห่งชาติในกรุงปารีส และตั้งชื่อว่า Distomum viverrini

**ภาพ**
ไฟล์:Opisthorchis LifeCycle.gif|วงจรชีวิตพยาธิใบไม้ในตับเอเชียตะวันออกเฉียงใต้
ไฟล์:Opisthorchis viverrini egg.png|ไข่พยาธิใบไม้ในตับเอเชียตะวันออกเฉียงใต้
ไฟล์:Opisthorchis viverrini 2.jpg|รูปขยายของพยาธิใบไม้ในตับเอเชียตะวันออกเฉียงใต้โตเต็มวัยในท่อน้ำดีของหนูแฮมสเตอร์ที่ติดเชื้อจากการทดลอง

**อ้างอิง**

**แหล่งข้อมูลอื่น**
 http://www.dpd.cdc.gov/dpdx/HTML/opisthorchiasis.htm date=2009-05-10 - http://www.stanford.edu/group/parasites/ParaSites2003/Opisthorchiasis/home.htm date=2009-07-03 - http://www.stanford.edu/group/parasites/ParaSites2003/Opisthorchiasis/morph.htmfix-attempted=yes - http://www.stanford.edu/group/parasites/ParaSites2003/Opisthorchiasis/epi.htmfix-attempted=yes - http://www.dpd.cdc.gov/dpdx/HTML/opisthorchiasis.htm date=2009-05-10 - http://www.stanford.edu/group/parasites/ParaSites2003/Opisthorchiasis/life.htmfix-attempted=yes - http://www.stanford.edu/group/parasites/ParaSites2003/Opisthorchiasis/clinical.htmfix-attempted=yes - http://www.ncbi.nlm.nih.gov/pubmed/18205254?ordinalpos=1&itool=EntrezSystem2.PEntrez.Pubmed.Pubmed_ResultsPanel.Pubmed_DiscoveryPanel.Pubmed_Discovery_RA&linkpos=1&log$=relatedreviews&logdbfrom=pubmed- http://www.stanford.edu/group/parasites/ParaSites2003/Opisthorchiasis/public.htmfix-attempted=yes - http://www.ncbi.nlm.nih.gov/pubmed/2772709
หมวดหมู่:Digenea
หมวดหมู่:ปรสิต
หมวดหมู่:IARC Group 1 carcinogens
หมวดหมู่:โรคของทางเดินน้ำดี
อนุสติ

อนุสติ (อนุสฺสติ) หมายถึง กรรมฐานเป็นเครื่องระลึกถึง มี 10 อย่าง ได้แก่
# พุทธานุสติ การระลึกถึงพระคุณของพระพุทธเจ้า 
# ธัมมานุสติ การระลึกถึงพระคุณของพระธรรม
# สังฆานุสติ การระลึกถึงพระคุณของพระสงฆ์
# สีลานุสติ การระลึกถึงศีล ที่ตนเคยรักษาไว้ได้
# จาคานุสติ การระลึกถึงทาน ความดีที่ตนสร้างไว้
# เทวตานุสติ การระลึกถึงคุณที่ทำให้คนเป็นเทวดา เช่น หิริ โอตตัปปะ 
# อุปสมานุสติ การระลึกถึงพระคุณของพระนิพพาน
# มรณานุสติ การระลึกถึงความตาย
# อานาปานสติ การระลึกถึงลมหายใจเข้าออก (อานาปาน + อนุสสติ = อานาปานุสสติ)
# กายคตาสติ การระลึกถึงความไม่งามปฏิกูลของอาการ 32 มีผม ขน เล็บ ฟัน หนัง เป็นต้น
เป็น 10 กรรมฐานในกรรมฐาน 40 กองได้แก่ กสิน 10, อนุสสติ 10, อสุภะ 10, พรหมวิหาร 4, อรูปฌาน 4, จตุธาตุววัตถาน 1, อาหาเรปฏิกูลสัญญา 1
วิสุทธิมรรคระบุว่า พุทธานุสติ ธัมมานุสติ สังฆานุสติ สีลานุสติ จาคานุสติ เทวตานุสติ อุปสมานุสติ มรณสติ เป็นอารมณ์นิมิตทำสมาธิได้สูงสุดที่ระดับอุปจารสมาธิ กายคตาสติเป็นอารมณ์นิมิตรทำสมาธิได้สูงสุดที่ระดับปฐมฌาน (ฌานที่ 1) และอานาปานสติเป็นอารมณ์นิมิตรทำสมาธิได้สูงสุดที่ระดับจตุตถฌาน (ฌานที่ 4)

**อ้างอิง**
หมวดหมู่:ธรรมหมวด 10
ปวดขณะมีเพศสัมพันธ์

ปวดขณะมีเพศสัมพันธ์ หรือ ความเจ็บปวดขณะร่วมเพศ (dyspareunia) คืออาการเจ็บปวดขณะมีเพศสัมพันธ์ซึ่งอาจมีสาเหตุทางร่างกายหรือจิตใจก็ได้ อาการเช่นนี้แทบจะพบในผู้หญิงเท่านั้นแม้จะมีพบในผู้ชายบ้างก็ตาม สาเหตุส่วนใหญ่สามารถแก้ไขได้แม้จะเป็นมานาน แต่หลังจากรักษาสาเหตุแล้วยังอาจมีความเจ็บปวดที่เกิดจากการคิดเอง (self-perpetuating pain) อยู่ได้ ภาวะนี้เป็นภาวะที่พบบ่อย ผู้หญิงหนึ่งในห้าเคยมีอาการเช่นนี้อย่างน้อยหนึ่งครั้งในชีวิต

**อ้างอิง**

**แหล่งข้อมูลอื่น**
  Vaginimus Awareness Network - Misdiagnosis: Vaginismus vs Dyspareunia-  Interstitial Cystitis Network-  WhenSexHurts - a support community for couples struggling with intimacy due to disability-  Therapy for Vaginismus-  Vaginismus-Dyspareunia: Information and Support date=2010-07-03 
หมวดหมู่:ความผิดปกติของอวัยวะสืบพันธุ์สตรีที่ไม่เกิดจากการอักเสบ
หมวดหมู่:Sexual and gender identity disorders
หมวดหมู่:ความเจ็บปวด
ไทยลีกดิวิชัน 1 ฤดูกาล 2553

ไทยลีกดิวิชัน 1 ฤดูกาล 2553 เป็นการแข่งขันฟุตบอล ดิวิชั่น 1 เป็นครั้งที่ 13 นับตั้งแต่เริ่ม ฤดูกาล 2540  โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2

**การเพิ่มจำนวนสโมสรที่เข้าแข่งขัน**
โดยที่ทาง สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม จึงได้ประกาศว่า หลังจากจบการแข่งขันในฤดูกาลนี้ (2553) จะมีการเพลย์ออฟเลื่อนชั้น โดยที่จะนำ สโมสรที่จบฤดูกาลด้วย 3 อันดับสุดท้ายของ ฤดูกาล 2553 มาเพลย์ออฟกับสโมสรที่จบอันดับที่ 4, 5, และ 6 ของ ไทยลีกดิวิชัน 1 2553 โดยจะแบ่งสโมสรเป็นสองสาย สโมสรที่เป็นอันดับที่ 1 ของสายนั้นๆ จะได้สิทธิ์แข่งขันใน ไทยพรีเมียร์ลีก 2554 ต่อไป
ขณะเดียวกัน ทางฝ่ายจัดการแข่งขันฯก็จะให้มีการเพลย์ออฟระหว่าง สโมสรที่จบ 4 อันดับสุดท้ายใน ดิวิชั่น 1 ฤดูกาล 2553 มาเพลย์ออฟกับทีม อันดับที่ 3 และ 4 ของ ดิวิชั่น 2 รอบแชมเปี้ยนส์ ลีก โดยเพลย์ออฟสองนัด เหย้า-เยือน โดยที่ผู้ชนะจะได้สิทธิ์แข่งขันใน ไทยลีกดิวิชัน 1 2554 ต่อไป

**การเปลื่ยนแปลงสโมสรที่เล่นในลีก**
เลื่อนชั้นสู่ ไทยพรีเมียร์ลีก- เพื่อนตำรวจ- ทหารบก- ศรีสะเกษ เอฟซี
ตกชั้นสู่ ลีกภูมิภาค ดิวิชัน 2- สุราษฎร์ธานี เอฟซี- การบินไทย-บ้านบึง- นครสวรรค์ เอฟซี
ตกชั้นจาก ไทยพรีเมียร์ลีก- ศรีราชา เอฟซี- จุฬา ยูไนเต็ด- นครปฐม เอฟซี
เลื่อนชั้นจาก ลีกภูมิภาค ดิวิชัน 2- ราชประชา นนทบุรี- เชียงราย ยูไนเต็ด- นราธิวาส

**สโมสรที่เข้าร่วมการแข่งขัน**

**ที่ตั้งของแต่ละสโมสร**

**การเปลื่ยนแปลงชื่อ**
สโมสรกรมศุลกากร เปลื่ยนชื่อสโมสรเป็น สุวรรณภูมิ ศุลกากร
*สโมสรรัตนบัณฑิต เปลื่ยนชื่อสโมสรเป็น อาร์แบค มิตรภาพ
*สโมสรทหารอากาศได้ทำการเปลื่ยนแปลงสโมสร และ เปลื่ยนชื่อสโมสรเป็น แอร์ฟอร์ซ ยูไนเต็ด

**ตารางคะแนน**
อัปเดต วันอาทิตย์ที่ 23 ตุลาคม พ.ศ. 2553

**เพลย์ออฟ**

**เพลย์ออฟ ระหว่าง ไทยลีก และ ดิวิชั่น 1**

**สาย เอ**
1 สโมสรนครปฐม ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553

**สาย บี**

**เพลย์ออฟ ระหว่าง ดิวิชั่น 1 และ ลีกภูมิภาค**
สโมสรที่ชนะ จะได้สิทธิ์แข่งขันใน ไทยลีกดิวิชัน 1 2554 ส่วนสโมสรที่แพ้ ต้องไปแข่งขันใน ลีกภูมิภาค ดิวิชัน 2 ฤดูกาล 2554 ต่อไป

**ผลการแข่งขัน**

**ผู้ทำประตูสูงสุด**

**อ้างอิง**
2553
หมวดหมู่:ฟุตบอลในประเทศไทยปี พ.ศ. 2553
อัลคาไลน์ ฟอสฟาเตส

อัลคาไลน์ฟอสฟาเตส (3.1.3.1) (alkaline phosphatase, ALP) เป็นเอนไซม์ไฮโดรเลสที่ทำหน้าที่ย้ายหมู่ฟอสเฟตจากโมเลกุลหลายชนิด เช่นนิวคลีโอไทด์ โปรตีน และอัลคาลอยด์ กระบวนการดึงหมู่ฟอสเฟตออกเรียกว่า ดีฟอสโฟริเลชัน (dephosphorylation) ซึ่งจากชื่อก็แสดงให้เห็นว่าอัลคาไลน์ฟอสฟาเตสทำงานได้ดีในสภาพแวดล้อมที่เป็นเป็นเบส (alkaline) ค่า pH ที่เหมาะสมที่สุดของการทำงานของเอนไซม์นี้ใน E. coli อยู่ที่ 8.0 ในขณะที่เอนไซม์นี้ในวัวทำงานได้ดีที่ pH สูงกว่าคือ 8.5

**มนุษย์**

**สรีรวิทยา**
ALP ในมนุษย์นั้นพบได้ในเนื้อเยื่อทั้งหมดทั่วร่างกาย แต่จะพบมากที่ตับ ท่อน้ำดี ไต กระดูก และรก มนุษย์และสัตว์เลี้ยงลูกด้วยนมส่วนใหญ่มี isozyme ของ ALP ดังต่อไปนี้
*ALPI - ลำไส้
*ALPL - ไม่จำเพาะกับเนื้อเยื่อใด (ตับ/กระดูก/ไต)
*ALPP - รก (Regan isozyme)

**ที่ใช้ในการวินิจฉัย**
ระดับปกติของ ALP อยู่ที่ 20-140 IU/L โดยระดับ ALP ที่สูงขึ้นอาจแสดงว่ามีการอุดตันของทางเดินน้ำดี ระดับ ALP อาจสูงขึ้นได้มากในเด็กและสตรีมีครรภ์ และอาจบ่งบอกว่ากำลังมีการสร้างกระดูกเกิดขึ้นเนื่องจาก ALP เป็นผลพลอยได้จากการทำงานของออสตีโอบลาสต์ (osteoblast) (เช่นในโรคพาเจ็ตของกระดูก หรือ Paget's disease of bone)
การมีระดับ ALP ต่ำนั้นพบได้น้อยกว่า

**อ้างอิง==
นัยสำคัญทางสถิติ

ในสถิติศาสตร์ ผลศึกษาที่มีนัยสำคัญทางสถิติ (statistical significance) หมายความว่าผลศึกษานั้นมีโอกาสน้อยที่จะเกิดจากความบังเอิญ
การที่ผลการศึกษาหนึ่ง ๆ มีนัยสำคัญทางสถิตินั้น เป็นคนละประเด็นกับว่าผลที่ออกมานั้นมีนัยสำคัญในความเข้าใจทั่วไปหรือไม่ ตัวอย่างเช่น ผลการศึกษาครั้งหนึ่งที่ศึกษากับกลุ่มตัวอย่างขนาดใหญ่นับหมื่นคนอาจทำให้กล่าวได้อย่างมั่นใจว่าคนในจังหวัดหนึ่งมีคะแนนไอคิวสูงกว่าคนอีกจังหวัดหนึ่งอยู่ 0.05 แต้ม ผลการศึกษานี้อาจมีนัยสำคัญทางสถิติ แต่ความแตกต่างนั้นมีน้อยมากจนไม่มีนัยสำคัญในความเข้าใจทั่วไป นักวิจัยหลายท่านยืนยันว่าการทดสอบหานัยสำคัญนั้นจะต้องมีการประเมินทางสถิติของขนาดผลลัพธ์ (effect-size statistics) ด้วยเสมอ ซึ่งจะเป็นการประมาณขนาดของความสำคัญของความแตกต่างที่สังเกตได้ ซึ่งเป็นความหมายที่ใช้ทั่วไปของความสำคัญหรือนัยสำคัญ
ขนาดของหลักฐานที่จำเป็นต้องมีเพื่อให้ยอมรับได้ว่าเหตุการณ์นั้น ๆ ไม่น่าจะเกิดขึ้นจากความบังเอิญเรียกว่าระดับความสำคัญหรือค่า critical p-value โดยในการทดสอบสมมติฐานทางสถิติแบบ Fisherian ดั้งเดิม (traditional Fisherian statistical hypothesis testing) กำหนดว่า p-value คือความน่าจะเป็นที่คำนวณได้จากเงื่อนไขเริ่มต้นของสมมติฐานแห่งความไม่แตกต่าง ซึ่งได้จากการสังเกต หากค่า p-value ที่คำนวณได้มีค่าน้อยอาจหมายความว่าสมมติฐานแห่งความไม่แตกต่างนั้นเป็นเท็จหรือได้มีเหตุการณ์ที่ไม่น่าจะเกิดขึ้นได้เกิดขึ้นแล้ว

**อ้างอิง**

**แหล่งข้อมูลอื่น**
  Earliest Uses: The entry on Significance has some historical information.- Raymond Hubbard, M.J. Bayarri,  P Values are not Error Probabilities date=2013-09-04 . A working paper that explains the difference between Fisher's evidential p-value and the Neyman-Pearson Type I error rate .- The Concept of Statistical Significance Testing date=2010-10-02  - Article by Bruce Thompon of the ERIC Clearinghouse on Assessment and Evaluation, Washington, D.C.
หมวดหมู่:การทดสอบสมมุติฐาน
ALP

Alp อาจหมายถึง- เทือกเขาแอลป์ (Alp)
ALP อาจเป็นตัวย่อของ- อัลคาไลน์ ฟอสฟาเตส (Alkaline phosphatase): เอนไซม์ไฮโดรเลสทำหน้าที่ดึงหมู่ฟอสเฟต และมีการตรวจเลือดชื่อเดียวกันนี้ด้วย- Aluminium phosphide: สารเคมีที่ใช้ในอุตสาหกรรม- พรรคแรงงานออสเตรเลีย (Australian Labor Party)
เอนโดสเปิร์ม

เอนโดสเปิร์ม หรือ คัพภาหาร  (Endosperm) เป็นโครงสร้างที่ทำหน้าที่ให้อาหารแก่เอ็มบริโอ มีโครงสร้างประกอบด้วยเซลล์สร้างอาหารเรียงกันเป็นชั้นติดต่อกัน โครงสร้างนี้เกิดขึ้นจากการปฏิสนธิซ้อน (Double fertilization) ในขั้นที่สอง คือ สเปิร์มของพืชเข้าไปผสมกับโพลาร์นิวคลีไอ (Polar nuclei) ซึ่งมีโครโมโซม 2n เกิดเป็นเซลล์ที่มีโครโมโซม 3n ที่แบ่งตัวอย่างต่อเนื่องเป็นชั้น ๆ แตกต่างกันไปในพืชแต่ละชนิด
หมวดหมู่:สรีรวิทยาของพืช
หมวดหมู่:ชีววิทยา
ประเพณีก่อเจดีย์ทราย

ประเพณีก่อเจดีย์ทราย (ປະເພນີກໍ່ເຈດີຊາຍ) เป็นประเพณีสำคัญประเพณีหนึ่งในช่วงเทศกาลของชาวไทย ประเพณีนี้มีที่มาจากหลักฐานใน พระไตรปิฎก ที่กล่าวพรรณาถึงอานิสงส์ที่พระโพธิสัตว์ก่อพระเจดีย์ทรายเพื่อถวายเป็นพุทธบูชา
ในประเทศไทยนั้น ประเพณีก่อพระเจดีย์ทรายถือว่าเป็นประเพณีหนึ่งที่มีที่มาเกี่ยวข้องกับพระพุทธศาสนาโดยตรง โดยคนไทยผูกโยงประเพณีนี้เข้ากับคติความเชื่อเรื่องเวรกรรมในพระพุทธศาสนา มีการก่อพระเจดีย์ทรายถวายวัดเพื่อนำเศษดินทรายที่ติดเท้าออกจากวัดไปมาคืนวัดในรูปพระเจดีย์ทราย และเพื่อถวายเป็นพุทธบูชาให้เป็นกุศลอานิสงส์ และนอกจากประเพณีเพื่อเป็นพุทธบูชาแล้ว ยังเป็นกุศโลบายของคนในอดีตให้มีการรวมตัวของคนในชุมชนเพื่อร่วมกันจัดประเพณีรื่นเริงเป็นการสังสรรค์สร้างความสามัคคีของคนในชุมชนด้วย
ปัจจุบันประเพณีนี้พบเพียงในประเทศไทยและลาวเท่านั้น โดยจัดในช่วงเทศกาลสำคัญเป็นการเฉลิมฉลองการเปลี่ยนศักราช เช่นในวันตรุษและวันสงกรานต์ เป็นต้น โดยในบางหมู่บ้านอาจเป็นประเพณีบุญคูนลาน บุญขวัญข้าว (ก่อเจดีย์ข้าวถวายเป็นพุทธบูชา) ก็อาจนับว่าเป็นประเพณีก่อเจดีย์ทรายได้เช่นเดียวกัน เพราะไม่ได้สร้างเป็นพุทธศาสนสถานถาวรวัตถุใหญ่โต แต่เป็นเพียงเจดีย์ชั่วคราวเพื่อมุ่งถวายเป็นพุทธบูชาในการประเพณีหนึ่ง ๆ เท่านั้น

**อ้างอิง**

**ดูเพิ่ม**
 วันสงกรานต์ 
หมวดหมู่:ประเพณีในศาสนาพุทธของไทย
โทงเทงฝรั่ง

Physalis peruviana
โทงเทงฝรั่ง หรือ ระฆังทอง (cape gooseberry) เป็นพืชในวงศ์ Solanaceae ซึ่งเป็นวงศ์เดียวกับมะเขือ มะเขือเทศ มะเขือยาว และมันฝรั่ง (ไม่เกี่ยวข้องกับกูสเบอร์รี) ลักษณะเป็นไม้ล้มลุกกิ่งสีม่วง มีลักษณะเป็นครีบ มีขนปกคลุมหนาแน่น ดอกเดี่ยวออกตามซอกใบ ดอกห้อยลง ก้านผลยาวกว่าก้านดอก ผลสดแบบเบอร์รี มีหลายเมล็ด รูปผลกลม สีเหลืองส้ม ผิวเกลี้ยง มีกลีบเลี้ยงติดทนจนเป็นผล เนื้อผลฉ่ำน้ำ มีเมล็ดขนาดเล็กจำนวนมาก มีถิ่นกำเนิดจากพื้นที่สูงเขตร้อนในประเทศโคลอมเบีย เอกวาดอร์ เปรู และชิลี รวมทั้งในบราซิล  
เป็นพืชพื้นเมืองในบริเวณเปรูและชิลี ผลรับประทานสดหรือผสมในสลัดผลไม้ มีรสเปรี้ยวอมหวาน ผลที่ต้มแล้วใส่พายหรือพุดดิง แปรรูปเป็นแยมหรือเยลลี่ ในเม็กซิโกใช้กลีบเลี้ยงต้มรับประทานเป็นยาสมุนไพรรักษาโรคเบาหวาน ผลดิบเป็นพิษ ผลสุกรสหวานอมเปรี้ยว มีเพกตินมาก 

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 2: ไม้ผลและไม้ผลเคี้ยวมัน. กทม. สถาบันวิจัยวิทยาศาสตร์และเทคโนโลยีแห่งประเทศไทย. 2544.หน้า 358 -360
หมวดหมู่:พืชมีพิษ
หมวดหมู่:สมุนไพร
หมวดหมู่:ผลไม้
หมวดหมู่:วงศ์มะเขือ
โรคตับจากแอลกอฮอล์

โรคตับจากแอลกอฮอล์ (alcoholic liver disease) เป็นสาเหตุส่วนใหญ่ของโรคตับในประเทศตะวันตก (ในเอเชียสาเหตุส่วนใหญ่จะเป็นตับอักเสบจากไวรัส) มีสาเหตุมาจากการดื่มแอลกอฮอล์จำนวนมาก ทั่วโลกมีผู้ที่ดื่มแอลกอฮอล์เป็นประจำหลายล้านคนแต่มีเพียงผู้ที่ดื่มหนักจำนวนหนึ่งเท่านั้นที่เกิดมีความเสียหายของตับ การเสียหายของตับที่เกิดจากแอลกอฮอล์ไม่ได้เกิดขึ้นทันทีแต่ค่อยๆ เกิดขึ้นในเวลาประมาณ 10-15 ปี  กลไกการทำลายตับของแอลกอฮอล์นั้นยังไม่เป็นที่เข้าใจแน่ชัด เป็นที่ทราบกันว่าแอลกอฮอล์ทำให้มีสารพิษเช่น acetaldehyde ซึ่งสามารถทำให้เกิดความเสียหายต่อเซลล์ตับได้ แต่ยังเป็นที่ถกเถียงอยู่ว่าทำไมจึงมีโรคตับจากแอลกอฮอล์เกิดขึ้นในคนบางคนเท่านั้น เมื่อแอลกอฮอล์ทำให้เกิดความเสียหายต่อตับแล้วจะทำให้การทำงานของตับค่อยๆ แย่ลงอย่างช้าๆ เนื่องจากตับมีความสามารถในการเจริญขึ้นใหม่ได้อย่างมาก แม้จะถูกทำลายไปถึง 75 % ก็ยังสามารถทำงานได้เป็นปกติ ดังนั้นเมื่อผู้ป่วยโรคตับจากแอลกอฮอล์มีอาการปรากฏให้เห็นแล้วจึงมักเป็นระยะที่มีความเสียหายของตับเกิดขึ้นมากจนส่วนใหญ่ไม่สามารถรักษาให้กลับเป็นปกติได้ และมักมีการอักเสบเรื้อรังเกิดเป็นแผลเป็นเรียกว่าตับแข็งหรือโรคตับระยะสุดท้าย

**อ้างอิง**

**แหล่งข้อมูลอื่น**
 cite web |title=Alcoholic liver disease (per capita) (most recent) by country |url=http://www.nationmaster.com/graph/mor_alc_liv_dis_percap-alcoholic-liver-disease-per-capita |publisher=NationMaster |accessdate=29 July 2009 |archive-date=2009-06-21 |archive-url=https://web.archive.org/web/20090621082009/http://www.nationmaster.com/graph/mor_alc_liv_dis_percap-alcoholic-liver-disease-per-capita |url-status=dead 
หมวดหมู่:การเสพติดแอลกอฮอล์
หมวดหมู่:พยาธิกายวิภาคศาสตร์
หมวดหมู่:วิทยาตับ
รายชื่อประเทศเรียงตามมูลค่าการนำเข้า

รายชื่อประเทศเรียงตามอำนาจในการซื้อ เป็นการจัดอันดับประเทศตามมูลค่าในการนำเข้า เป็นตัวชี้วัดว่า ประเทศนั้น ๆ มีกำลังซื้อเพียงใด ตารางด้านล่างเป็นข้อมูลจาก The World Factbook ของ CIA. date=2008-10-04 

**อันดับ**

**กราฟ**

**ดูเพิ่ม**
 รายชื่อประเทศเรียงตามมูลค่าการส่งออก- รายชื่อประเทศตามค่าจีดีพี

**อ้างอิง**
The World Trade Organization, accessed 12 April 2012,  INTERNATIONAL TRADE STATISTICS
*The World Factbook, accessed 19 September 2008,  Rank Order - Imports date=2008-10-04 
หมวดหมู่:เศรษฐศาสตร์
หมวดหมู่:รายชื่อประเทศ
ดิอะโกนิสต์

The Agonist (เมื่อก่อนคือ The Tempest) คือวงดนตรี Canadian melodic death metal เซ็นสัญญากับค่ายCentury Media Records ที่มาจาก Montreal, พวกเขาออกวางแผงอัลบั้มแรกคือ Once Only Imagined เมื่อวันที่ 14 สิงหาคม ปี 2007 และ วิดีโอ เพลง "Business Suits and Combat Boots" เผยแพร่เมื่อวันที่ 28 สิงหาคม ปี 2007 ซึ่งกำกับโดย David Brodsky(Strapping Young Lad, Gwar, God Forbid) และได้ถูกโหวตให้เป็นวิดีโอที่ดีที่สุดแห่งปีอันดับที่ 6 แห่งปีในช่อง MTV2's Headbanger's Ball ส่วนวิดีโอ "...And Their Eulogies Sang Me To Sleep" จากอัลบั้ม Lullabies for the Dormant Mind ก็ถูกกับกำโดย David Brodsky เช่นกันซึ่งเผยแพร่ในวันที่ 18 เมษายน ปี 2009 ซึ่งตามมาติดๆกับเพลงวิดีโอเพลง  "Birds Elope With The Sun" ซึ่งออกเมื่อ 22 เมษายน ปี  2009 ซึ่งเกิดจากการแสดงคอนเสิร์ตสดที่ทางวงถ่ายทำไว้ วิดีโอที่ 3 ซึ่งคือเพลง Thank you, Pain ออกเผยแพร่ครั้งแรกที่ Peta2 Blog ในวันที่ 3 กันยายน ปี 2009
หลังจากที่ออกอัลบั้มแรกแล้ว The Agonist ก็เริ่มทัวร์คอนเสิร์ตยาวและขึ้นเล่นกับวงต่างๆ เช่น God Forbid, Arsis, The Faceless, Sonata Arctica, Overkill, Epica, Visions of Atlantis, และ Enslaved
วันหนึ่งทางวงได้ประสบปัญหากับพายุหิมะและทำให้รถพ่วงของพวกเขาเสียหายที่ Rocky Mountains
White-Gluz คือชื่อหนึ่งที่ปรากฏใน "the hottest chicks in metal" เมื่อเดือน กรกฎาคม ปี 2007 ในนิตยสาร Revolver และหล่อนปรากฏขึ้นอีกครั้งกับ "hottest chick in metal" ในนิตยสาร Revolver เมื่อเดือน เมษายน ปี 2009 
ทางวงได้ออกวางแผงอัลบั้มใหม่  Lullabies for the Dormant Mind เมื่อเดือน มีนาคม ปี 2009
เมื่อวันที่10 พฤษภาคม 2023 ทางวงได้ประกาศยุติกิจกรรมหรือยุบวงผ่านช่องทางเพจหลักในFacebook สาเหตุอาจะเป็นปัญหาส่วนตัวของแต่ละคนในวง

**สมาชิกล่าสุด**- Vicky Psarakis – lead vocal (2014–2023)
** Danny Marino – rhythm guitar (2004–2007), lead guitar (2004–2023), 
** Chris Kells – bass, backing vocals (2004–2023)
** Simon McKay – drums (2007–2023)
** Pascal "Paco" Jobin – rhythm guitar (2010–2023)

**อดีตสมาชิก**
Alissa White-Gluz - ร้องนำ
*Andrew Tapley - Guitar
*Chris Adolph - Guitar

**ผลงาน**
 Once Only Imagined (2007)- Lullabies for the Dormant Mind (2009)- Prisoners (2012)

**อ้างอิง**
url-status=dead- The Agonist´s Interview - HallOfMetal
หมวดหมู่:กลุ่มดนตรีสัญชาติแคนาดา
หมวดหมู่:กลุ่มดนตรีที่ก่อตั้งในปี พ.ศ. 2547
วันซ์โอลีอิแมจินด์

Once Only Imagined เป็นอัลบั้มแรกของ Canadian Melodic death metal/metalcore คือ The Agonist.
วิดีโอ "Business Suits and Combat Boots" กำกับโดย acclaimed director David Brodsky (Strapping Young Lad, Gwar, God Forbid

**รายชื่อเพลง**
# "Synopsis" – 0:32
# "Rise and Fall" – 4:02
# "Born Dead; Buried Alive" – 4:32
# "Take A Bow" – 4:05
# "Trophy Kill" – 3:39
# "Business Suits and Combat Boots" – 5:27
# "Serendipity" – 3:42
# "Memento Mori" – 3:09
# "Void of Sympathy" – 4:21
# "Chiaroscuro" – 1:06
# "Forget Tomorrow" – 3:37
# "Feel No Guilt" - 4:41 (Japanese Bonus Track)

**มิวสิก วิดีโอ**
"Business Suits and Combat Boots"

**โดย**
Alissa White-Gluz – Vocals, Lyrics
*Danny Marino – Guitars 
*Chris Kells – Bass 
*Simon McKay – Drums

**References**

**External links**
  www.myspace.com/theagonist
หมวดหมู่:อัลบั้มเพลงของดิอะโกนิสต์
หมวดหมู่:อัลบั้มเพลงในปี พ.ศ. 2550
ลัลลาบายส์ฟอร์ดิดอร์แมนต์ไมนด์

Lullabies for the Dormant Mind คือ อัลบั้มที่ 2 โดยศิลปินแนวเมโลกดิกเดธเมทัลสัญชาติแคนาดา วง The Agonist โดยมี Christian Donaldson เป็นโปรดิวเซอร์ 

**รายชื่อเพลง**
# "The Tempest (The Siren's Song; The Banshee's Cry)" – 4:46
# "...And Their Eulogies Sang Me to Sleep." – 3:32
# "Thank You, Pain." – 3:44
# "Birds Elope With the Sun" – 4:29
# "Waiting Out the Winter" – 4:03
# "Martyr Art" – 4:31
# "Globus Hystericus" – 3:41
# "Swan Lake (A Cappella)" – 2:53
# "The Sentient" – 3:39
# "When the Bough Breaks" – 4:13
# "Chlorpromazine" – 4:07
# "Monochromatic Stains" – 5:22

**แหล่งข้อมูลอื่น**
  www.myspace.com/theagonist
หมวดหมู่:อัลบั้มเพลงในปี พ.ศ. 2552
หมวดหมู่:อัลบั้มเพลงของดิอะโกนิสต์
ดีไซน์ยัวร์ยูนิเวอร์ส

ดีไซน์ยัวร์ยูนิเวอร์ส (Design Your Universe) คืออัลบัมเต็มอันดับที่ 4 โดยศิลปินแนวซิมโฟนิกเมทัลสัญชาติเนเธอร์แลนด์ วง Epica. วางแผงเมื่อ 16 ตุลาคม ปี 2009 อัลบั้มนี้ดำเนินเรื่องราวในชุด A New Age Dawns ต่อจาก Consign to Oblivion

**รายชื่อเพลง**

**ชาร์ต**

**อ้างอิง**

**สมาชิกหลัก**
 Simone Simons - Mezzo-soprano vocals- Mark Jansen - Rhythm guitar, Grunts, Screams- Isaac Delahaye -  Lead guitar- Yves Huts - Bass guitar- Coen Janssen - Synthesizer, Piano- Ariën van Weesenbeek - Drums, Grunts, Spoken word

**ศิลปินรับเชิญ**
 Tony Kakko - Clean male vocals (on "White Waters")- Amanda Somerville - Soprano vocals (on "Unleashed (Duet Version)")

**อ้างอิง**
หมวดหมู่:อัลบั้มเพลงของเอพิกา
หมวดหมู่:อัลบั้มเพลงในปี พ.ศ. 2552
ปฏิกิริยาลูกโซ่พอลิเมอเรสแบบย้อนกลับ

RT-PCR
ปฏิกิริยาลูกโซ่พอลิเมอเรสแบบย้อนกลับ (Reverse transcription polymerase chain reaction; ตัวย่อ: RT-PCR) เป็นปฏิกิริยาลูกโซ่พอลิเมอเรสอีกแบบหนึ่ง เป็นเทคนิคทางห้องปฏิบัติการ ซึ่งมักจะใช้ในอณูชีววิทยา เพื่อใช้ในการสร้างสำเนาลำดับดีเอ็นเอขึ้นเป็นจำนวนมาก ซึ่งกระบวนการดังกล่าวเรียกว่า "amplification" อย่างไรก็ตาม ใน RT-PCR สายอาร์เอ็นเอจะถูกรีเวิร์สแทรนสคริปเทสไปสู่ Complementary DNA (cDNA) โดยใช้เอนไซม์รีเวิร์สแทรนสคริปเทส และผลของ cDNA จะถูกขยายขึ้นโดยการใช้ปฏิกิริยาลูกโซ่พอลิเมอเรสแบบเรียลไทม์ 
ระวังสับสนระหว่างปฏิกิริยาลูกโซ่พอลิเมอเรสแบบย้อนกลับกับปฏิกิริยาลูกโซ่พอลิเมอเรสแบบเรียลไทม์ (Q-PCR/qRT-PCR) ซึ่งบางครั้งอาจถูกย่ออย่างผิด ๆ เป็น RT-PCR
หมวดหมู่:อณูชีววิทยา
คอเครน (องค์การ)

สัญลักษณ์ขององค์กรความร่วมมือคอเครน
องค์กรความร่วมมือคอเครน (Cochrane Collaboration) เป็นกลุ่มของอาสาสมัครมากกว่า 11,500 คน จากมากกว่า 90 ประเทศทั่วโลก ที่ร่วมกันทบทวนงานวิจัยทางด้านการรักษาซึ่งมีระเบียบวิธีวิจัยเป็นการวิจัยเชิงทดลองแบบสุ่มและมีกลุ่มควบคุม การทบทวนในช่วงหลังยังรวมไปถึงงานวิจัยเชิงเฝ้าสังเกต (observational study) หรือไม่มีการสุ่มด้วย ผลจากงานวิจัยเชิงทบทวนอย่างมีระบบ (systematic review) เหล่านี้จะถูกรวบรวมไปตีพิมพ์เป็น "ปริทัศน์คอเครน" (Cochrane review) ในห้องสมุดคอเครน (Cochrane library)

**อ้างอิง**

**แหล่งข้อมูลอื่น**
  The Cochrane Collaboration home site
หมวดหมู่:เวชปฏิบัติอิงหลักฐาน
หมวดหมู่:การปริทัศน์เป็นระบบ
หมวดหมู่:คุณภาพของระบบบริการสุขภาพ
ปฏิกิริยาข้ามกัน

ปฏิกิริยาข้ามกัน (Cross-reactivity) เป็นปฏิกิริยาระหว่างแอนติเจนกับแอนติบอดีซึ่งจะทำให้เกิดการต่อต้านแอนติเจนที่คล้ายกันแต่คนละชนิดกัน มีตัวอย่างปฏิกิริยาข้ามกันจำนวนน้อยที่ได้รับการยืนยันในมนุษย์ หนึ่งในกรณีดังกล่าว คือ ปฏิกิริยาข้ามกันระหว่างไวรัสไข้หวัดใหญ่เฉพาะเซลล์ที CD8+ และแอนติเจนของไวรัสตับอักเสบซี 
โดยการจำกัดความแล้ว ระบบภูมิคุ้มกันจะมีลักษณะเฉพาะเจาะจงกับแอนติเจนซึ่งสร้างมันขึ้นมาเพียงชนิดเดียวเท่านั้น อย่างไรก็ตาม "แอนติเจน" ซึ่งเกิดขึ้นตามธรรมชาติจำนวนมากเป็นการผสมผสานระหว่างแมโครโมโลกุล (เช่น แบคทีเรีย ชีวพิษ โปรตีน เรณู ฟังไจ ไวรัส เป็นต้น) ซึ่งมีหลายอิพิโทพ การสัมผัสกับแอนติเจนซึ่งมีความซับซ้อนเช่นไวรัส จะทำให้เกิดการกระตุ้นการตอบสนองของระบบภูมิคุ้มกันที่หลากหลายไปต่อต้านแมโครโมเลกุลที่แตกต่างกัน ซึ่งผสมรวมกับไวรัส  เช่นเดียวกับแต่ละอิพีโทพของแต่ละแมโครโมโลกุล
สำหรับการนำไปใช้ทางการแพทย์สำหรับแนวคิดดังกล่าวรวมไปถึงการสร้างภูมิคุ้มกันการติดเชื้อแบคทีเรีย ชีวพิษซึ่งสร้างการตอบสนองของระบบภูมิคุ้มกันจะมีอิพิโทพซึ่งกระตุ้นให้เกิดการตอบสนอง การแปลงสภาพของโปรตีนอาจทำให้กระบวนการดังกล่าวถูกยกเลิก แต่ทำให้ระบบภูมิคุ้มกันมีการตอบสนอง และสร้างภูมิคุ้มกันได้โดยไม่ทำอันตรายต่อผู้ป่วย

**อ้างอิง**

**แหล่งข้อมูลอื่น**
 Cross+reactions- http://pathmicro.med.sc.edu/mayer/ab-ag-rx.htm
หมวดหมู่:ปฏิกิริยาเคมี
หมวดหมู่:ระบบภูมิคุ้มกัน
พยาธิใบไม้ในตับ

Fasciola hepatica
พยาธิใบไม้ในตับ (liver fluke) เป็นสิ่งมีชีวิตในกลุ่มเชิง polyphyletic ซึ่งเป็นหนอนตัวแบนชั้น trematode ในไฟลัม Platyhelminthes พยาธิใบไม้ในตับตัวเต็มวัยจะอาศัยอยู่ในตับของสัตว์เลี้ยงลูกด้วยนมหลายชนิด รวมถึงมนุษย์ด้วย โดยอาจอาศัยอยู่ในท่อน้ำดี ถุงน้ำดี หรือเนื้อตับก็ได้ พยาธิเหล่านี้กินเลือดเป็นอาหาร พยาธิตัวเต็มวัยจะวางไข่ออกมาในลำไส้
ตัวอย่างของพยาธิใบไม้ในตับเช่น- Clonorchis sinensis (the "Chinese liver fluke" or the "Oriental liver fluke")- Dicrocoelium dendriticum (lancet liver fluke)- Dicrocoelium hospes - Fasciola hepatica (พยาธิใบไม้ในตับแกะ)- Fascioloides magna (the "giant liver fluke")- Fasciola gigantica- Fasciola jacksoni- Metorchis conjunctus  - Metorchis albidus  - Protofasciola robusta- Parafasciolopsis fasciomorphae- Opisthorchis viverrini (Southeast Asian liver fluke) - Opisthorchis felineus (cat liver fluke).- Opisthorchis guayaquilensis 

**แหล่งค้นคว้าเพิ่มเติม**
 ชาติชาย มุกสง. (2562). “เรือนร่างท้องถิ่นอีสาน”: ประวัติศาสตร์การสร้างความเป็นอื่นและความเสี่ยงของการกินดิน โรคาพยาธิใบไม้ตับและมะเร็งท่อน้ำดีในภูมิภาคอีสาน. ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน” (น. 414-429). มปท: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562.
*ทุติยาภรณ์ ภูมิดอนมิ่ง และทวีศักดิ์ เผือกสม. (2562, พ.ค.-ส.ค.). ปาราสิตสถาปนา: พยาธิใบไม้ในตับและสงครามแห่งการรักษาในสังคมไทย. สงขลานครินทร์ ฉบับสังคมศาสตร์และมนุษยศาสตร์, 25(2), 159-211.
หมวดหมู่:Digenea
หมวดหมู่:ปรสิต
หมวดหมู่:วิทยาตับ
แดกู (นักฟุตบอล)

อังเดร์ซง ลูอิส จี โซซา (Anderson Luís de Souza) เกิดวันที่ 27 สิงหาคม พ.ศ. 2520 ที่เมืองเซาแบร์นาดูดูกังปู (São Bernardo do Campo) ประเทศบราซิล หรือที่รู้จักกันในชื่อ แดกู (Deco) เป็นอดีตนักฟุตบอลอาชีพซึ่งเคยเล่นให้กับสโมสรฟุตบอลเชลซีในพรีเมียร์ลีกของประเทศอังกฤษ และทีมชาติโปรตุเกส แดกูสามารถคว้าแชมป์ยูฟ่าแชมเปียนส์ลีกได้ถึงสองสมัยกับสโมสรฟุตบอลโปร์ตูในปี พ.ศ. 2547 และสโมสรฟุตบอลบาร์เซโลนาในปี พ.ศ. 2549 
แดกูได้รับการเสนอชื่อให้เป็นนักฟุตบอลแห่งปีของยูฟ่า (UEFA Club Footballer of the Year) และกองกลางยอดเยี่ยมของยูฟ่า (UEFA Best Midfielder) ในปี พ.ศ. 2547 ที่สโมสรฟุตบอลโปร์ตูชนะเลิศยูฟ่าแชมเปียนส์ลีก และได้ตำแหน่งผู้เล่นยอดเยี่ยม (Man of the Match) ประจำนัดชิงชนะเลิศของยูฟ่าแชมเปียนส์ลีกในฤดูกาลเดียวกันนั้น 
แดกูได้รับสัญชาติโปรตุเกสในปี พ.ศ. 2545 หลังจากอยู่อาศัยในโปรตุเกสเป็นเวลาห้าปี ทำให้เขาสามารถเล่นให้กับทีมชาติโปรตุเกสได้ทั้งที่ตัวเขาเองเกิดในประเทศบราซิล
หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นสโมสรฟุตบอลโปร์ตู
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:บุคคลจากรัฐเซาเปาลู
หมวดหมู่:นักฟุตบอลทีมชาติโปรตุเกส
หมวดหมู่:ชาวโปรตุเกสเชื้อสายบราซิล
โอริณกับจิณนา

โอริณกับจิณนา เป็นหนังสือการ์ตูนไทยที่เรียบเรียงและวาดโดย "ชัยยัณต์ สุยะเวช" หรือ "ตาโปน"   พิมพ์รวมเล่มครั้งแรก มิถุนายน พ.ศ. 2552 โดย สำนักพิมพ์ จิณนา สตูดิโอ การ์ตูนดังกล่าวยังได้รับการจัดทำในรูปแบบของแอนิเมชัน โดยมีวชิรพงษ์ ปรีชาว่องไวกุล จากบริษัท ไรท์คอนเทนต์ จำกัด ทำหน้าที่ในส่วนของฝ่ายผลิต

**เนื้อเรื่อง**
โอริณ พี่ชาย และ จิณนา น้องสาว ที่ต้องอาศัยอยู่กับพ่อซึ่งเป็นนักโบราณคดี อยู่มาวันหนึ่ง พ่อของโอริณและจิณนาหายตัวไปจากบ้านพร้อมด้วยเหตุการณ์ประหลาด พร้อมทิ้งเงื่อนงำอะไรบางอย่างไว้เป็นปริศนา จนพบกับเรื่องราวสุดประหลาดเหนือจินตนาการเกี่ยวกับโลกหิมพานต์ ซึ่งเป็นโลกอีกโลกหนึ่งที่ดำเนินไปคู่ขนานกับโลกปัจจุบัน ที่ถูกผนึกเอาไว้ด้วยกุญแจโบราณที่มีกลไกสลับซับซ้อน ซึ่งบังเอิญถูกค้นพบโดยพ่อของโอริณกับจิณนา

**การตอบรับ**
นิตยสาร LET'S Comic กล่าวถึงโอริณกับจิณนาว่าเป็นการ์ตูนที่มีลายเส้นสวยงามและมีเนื้อเรื่องที่ตื่นเต้น รวมถึงได้แสดงทัศนะต่อการ์ตูนเรื่องนี้ว่า หากมีการขยายเรื่องให้ยาวมากกว่า 3 เล่มขึ้นไป ย่อมมีความเป็นไปได้ว่า จะอยู่ในรายชื่อการ์ตูนที่สร้างความประทับใจสำหรับผู้อ่านชาวไทยได้เช่นกัน ซึ่งทางนิตยสาร LET'S Comic ได้ให้คะแนนเนื้อเรื่องที่ 8 คะแนนสำหรับการนำตัวละครในวรรณคดีมาประยุกต์กับเรื่องราวในปัจจุบัน ด้านลายเส้นได้ 8 คะแนนสำหรับการวาดตัวละครที่มีความสดใสชัดเจน และให้คะแนนเนื้อเรื่องที่ 7 คะแนน รวมทั้งได้จัดให้การ์ตูนชุดนี้อยู่ในระดับ B+ 

**จำนวนเล่ม**
 เล่ม 1  ISBN 978-974-300-592-3    พิมพ์รวมเล่มครั้งแรก มิถุนายน 2552, 198 หน้า- เล่ม 2  ISBN 978-974-235-209-7    พิมพ์รวมเล่มครั้งแรก ตุลาคม 2552, 200 หน้า

**อ้างอิง**
  โอริณกับจิณนา การ์ตูนเหนือจินตนาการฝีมือรุ่นเก๋า กรุงเทพธุรกิจfix-attempted=yes 

**แหล่งข้อมูลอื่น**
  แนะนำการ์ตูนโอริณกับจิณนา 
หมวดหมู่:การ์ตูนไทย
โอเวน ฮาร์กรีฟส์

โอเวน ลี ฮาร์กรีฟส์ (Owen Lee Hargreaves) เกิดเมื่อวันที่ 20 มกราคม ค.ศ. 1981 (พ.ศ. 2524) เป็นนักฟุตบอลอาชีพ ตำแหน่งกองกลาง ซึ่งปัจจุบันเล่นให้กับสโมสรฟุตบอลแมนเชสเตอร์ยูไนเต็ด ในเอฟเอพรีเมียร์ลีก ของประเทศอังกฤษ และทีมชาติอังกฤษ

**ประวัติ**
ฮาร์กรีฟส์เกิดที่เมืองคัลแกรี รัฐแอลเบอร์ตา ประเทศแคนาดา เขาเริ่มเล่นฟุตบอลในระดับเยาวชนกับสโมสรคัลแกรี่ ฟุตฮิลส์ เอสซี (Calgary Foothills SC) ในประเทศแคนาดา ก่อนที่จะย้ายไปเล่นในระดับอาชีพกับสโมสรฟุตบอลไบเอิร์นมิวนิก ในประเทศเยอรมนี ที่ซึ่งเขาได้แจ้งเกิดอย่างเต็มตัว ฮาร์กรีฟส์ถูกคาดหวังว่าจะเป็นจอมทัพคนใหม่ของทีมต่อจากสเตฟาน เอฟเฟ่นแบร์ก อดีตกองกลางชื่อดังของทีมชาติเยอรมนี ขณะที่เล่นให้กับสโมสรฟุตบอลไบเอิร์นมิวนิก เขาได้ร่วมคว้าแชมป์บุนเดิสลีกาซึ่งเป็นลีกฟุตบอลสูงสุดของประเทศเยอรมนีถึงสี่สมัย และแชมป์ยูฟ่าแชมเปียนส์ลีกอีกหนึ่งสมัยในปี ค.ศ. 2001 (พ.ศ. 2544) ฮาร์กรีฟส์เล่นให้สโมสรไบเอิร์นมิวนิกเป็นเวลาเจ็ดปี ก่อนที่จะย้ายมาเล่นให้กับสโมสรฟุตบอลแมนเชสเตอร์ยูไนเต็ด ของประเทศอังกฤษในปี ค.ศ. 2007 (พ.ศ. 2550) ซึ่งเขาสามารถร่วมคว้าแชมป์เอฟเอพรีเมียร์ลีกและแชมป์ยูฟ่าแชมเปียนส์ลีกในฤดูกาลแรกที่ย้ายมาร่วมทีม อย่างไรก็ตาม เนื่องจากฮาร์กรีฟส์ได้รับบาดเจ็บทำให้ฤดูกาล 2008-2009 (พ.ศ. 2551-2552) ถึง 2009-2010 (พ.ศ. 2552-2553) ฮาร์กรีฟส์ยังไม่ได้ลงเล่นให้สโมสรฟุตบอลแมนเชสเตอร์ยูไนเต็ดเลยแม้แต่นัดเดียว
ฮาร์กรีฟส์เกิดที่ประเทศแคนาดา โดยมีบิดาเป็นชาวเมืองโบลตัน ประเทศอังกฤษและมารดาเป็นชาวเวลส์ ทำให้เขาสามารถเลือกเล่นในระดับทีมชาติให้กับแคนาดา อังกฤษ หรือ เวลส์ ก็ได้ นอกจากนี้ฮาร์กรีฟส์ยังสามารถเลือกเล่นให้ทีมชาติเยอรมนีได้อีกด้วย เนื่องจากอยู่อาศัยในเยอรมนีเกินกว่าห้าปีในขณะที่เล่นให้กับสโมสรฟุตบอลไบเอิร์นมิวนิก ทำให้เขามีสิทธิที่จะขอสัญชาติเยอรมนีและเล่นให้กับทีมชาติเยอรมนีเช่นกัน แต่ในท้ายที่สุดฮาร์กรีฟส์ได้ตัดสินใจที่จะเล่นให้กับทีมชาติอังกฤษ ซึ่งทำให้เขาเป็นนักฟุตบอลทีมชาติอังกฤษคนแรกที่ไม่เคยเล่นในฟุตบอลลีกของประเทศอังกฤษมาก่อนเลยในขณะนั้น ฮาร์กรีฟส์นับเป็นผู้เล่นกำลังสำคัญของทีมชาติอังกฤษ โดยเฉพาะในฟุตบอลโลก ปี ค.ศ. 2006 (พ.ศ. 2549) ที่ประเทศเยอรมนี ฮาร์กรีฟส์เป็นผู้เล่นทีมชาติอังกฤษเพียงคนเดียวที่ยิงลูกโทษเข้าในช่วงดวลจุดโทษตัดสิน ในรอบก่อนรองชนะเลิศกับทีมชาติโปรตุเกส

**เกียรติประวัติ**
 ไบเอิร์นมิวนิก
** แชมป์บุนเดิสลีกา ฤดูกาล 2000-01, 2002-03, 2004-05, 2005-06
** แชมป์เดเอ็ฟเบ-โพคาล ฤดูกาล 2002-03, 2004-05, 2005-06
** DFB-Ligapokal ปี 2004
** แชมป์ยูฟ่าแชมเปียนส์ลีก ฤดูกาล 2000-01
** แชมป์สโมสรโลก ปี 2001
- แมนเชสเตอร์ยูไนเต็ด
** แชมป์พรีเมียร์ลีก ฤดูกาล 2007-08
** แชมป์ยูฟ่าแชมเปียนส์ลีก ฤดูกาล 2007-08

**สถิติ**

**อ้างอิง**
หมวดหมู่:นักฟุตบอลชาวอังกฤษ
หมวดหมู่:นักฟุตบอลทีมชาติอังกฤษ‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในบุนเดิสลีกา
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลโลก 2006
หมวดหมู่:บุคคลจากรัฐแอลเบอร์ตา
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:กองกลางฟุตบอล
หมวดหมู่:กองหลังฟุตบอล
โอเวอร์มี

โอเวอร์มี (Over Me) เป็นวงดนตรีฟังก์ร็อก ที่เกิดจากการรวมตัวกันของสมาชิกชมรมดนตรีสากลของจุฬาลงกรณ์มหาวิทยาลัย ในปี พ.ศ. 2549 เพื่อประกวดตามงานต่าง ๆ ต่อมาทางวงได้แต่งเพลงขึ้น 6 เพลงเป็นอีพีอัลบั้ม “Sle (EP) ing” เพื่อขายในงานแฟตเฟสติวัล ครั้งที่ 7 ซึ่งเพลง Alone จากอีพีชุดนี้ทำให้โอเวอร์มีได้รับการเสนอชื่อเข้าชิงรางวัลแฟต อวอร์ดส์ ครั้งที่ 6 สาขา Bedroom Artist of the Year ต่อมาทางวงได้เข้าประกวด 1-2-Call U Band Battle ในปี พ.ศ. 2550 และได้รับตำแหน่งชนะเลิศ จึงมีโอกาสได้ทำเพลงในอัลบั้มรวม U Band Battle: Project I กับค่ายสไปซีดิสก์ ปัจจุบันโอเวอร์มีได้ออกอัลบั้มเพลงที่ชื่อว่า "บิ๊ก สวิง" กับทางค่ายวอร์เนอร์ มิวสิก ประเทศไทย

**สมาชิก**
 ปิติพงษ์ ผาสุขยืด (พีท) - ร้องนำ- นริศรินทร์ จันทร์พรายศรี  (ฝ้าย) - เบส- นนท์ หาญสุวณิช (นนท์) -  กลอง- ฐิติ ตั้งอิทธิพลากร (ลิบ) - กีตาร์

**อดีตสมาชิก**
 ณัฐธวัช ศรลัมพ์ (ปอม, แนท) - กีตาร์ (ปัจจุบันเป็นสมาชิกวง Light.Sweet.Crude)

**ที่มาของชื่อวง**
ชื่อของวงเป็นการแปลล้อเลียนคำภาษาไทยที่ว่า "เหนือชั้น" ให้เป็นภาษาอังกฤษ โดยเทียบคำว่า "เหนือ" เป็น "over" และ "ฉัน" (หรือ "ชั้น" ในภาษาพูด) เป็น "me" กลายเป็น "Over Me" แต่ในภายหลัง จากคำอธิบายของพวกเขาเอง ชื่อของวงมาจากท่อนหนึ่งของเพลง Come Together ของเดอะ บีทเทิลส์ (The Beatles) วงดนตรีชื่อดังของอังกฤษในช่วงปี ค.ศ. 1960 ที่ร้องว่า "Come together right now... over me" นอกจากนี้พวกเขายังเสริมว่าชื่อนี้ยังหมายความถึง"ดนตรี"ซึ่งเป็นสิ่งที่อยู่เหนือตัวเราขึ้นไป

**อัลบั้ม Big Swing (พ.ศ. 2553)**
เป็นอัลบั้มอย่างเป็นทางการชุดแรกของวงโอเวอร์มี ออกจำหน่าย 14 มกราคม 2553 โดยรวบรวม 3 ซิงเกิลแรกของทางวงได้แก่ สนุกกับฝัน ยิ้ม รักคือความเท่าเทียม และเพลงที่แต่งใหม่ รวมทั้งหมด 12 เพลง- Overture Me- สนุกกับฝัน- โลกแห่งภาษา- Office- Good Time- Live- พิสูจน์- รักคือความเท่าเทียม- ยิ้ม- น้องสาว- Alone- ปลอบ..โยน (Bonus Track)

**อีพี Doublethink101 (พ.ศ. 2557)**
ทางวงได้แต่งเพลงและจัดจำหน่ายในนามศิลปินอิสระ 
*ขอร้อง
*ลักลั่นย้อนแย้ง
*เวลา
*ปีศาจ
*เมฆสีทอง
*ลักลั่นย้อนแย้ง (acoustic)

**เพลงประกอบละคร**

**พีท**
 เสียงเล็ก ๆ ที่เราได้ยิน เพลงประกอบละคร Junk Mail จดหมายที่ไม่ถูกเปิด

**ผลงานละคร**

**พีท**

**ละครโทรทัศน์**

**ผลงานละครชุด**

**ซิทคอม**

**ภาพยนตร์**

**พีท**
 25

**รางวัล**
ศิลปินหน้าใหม่ยอดเยี่ยม สีสันอวอร์ด 2011

**ได้รับการเสนอชื่อเข้าชิง**
ศิลปินกลุ่มร็อคยอดเยี่ยม สีสันอวอร์ด 2011
*อัลบั้มร็อคยอดเยี่ยม สีสันอวอร์ด 2011
*เพลงร็อคยอดเยี่ยม - สนุกกับฝัน สีสันอวอร์ด 2011
*แฟต อวอร์ดส์ ครั้งที่ 6 สาขา Bedroom Artist of the Year - Alone

**แหล่งข้อมูลอื่น**
 http://www.facebook.com/overme- http://www.youtube.com/overmetv- http://www.twitter.com/overmeband- http://www.myspace.com/overmeband- http://www.warnermusic.co.th/artist/artist_biography.php?id=242fix-attempted=yes 
หมวดหมู่:กลุ่มดนตรีสัญชาติไทย
หมวดหมู่:กลุ่มดนตรีไทยในยุค 2000
ลาคอสต์

ลาคอสท์ (Lacoste)เป็นบริษัทค้าขายเสื้อผ้า ก่อตั้งขึ้นเมื่อค.ศ.1933 (พ.ศ. 2476) สินค้าหลักคือเสื้อผ้า รองเท้า น้ำหอม เครื่องหนัง นาฬิกา แว่นตา และเสื้อเทนนิส ตราสัญลักษณ์ของลาคอสต์คือรูปจระเข้สีเขียวหันหัวไปทางซ้ายมือของผู้สวมใส่ ปากอ้ากว้างมีสีแดงสด ตามลายของตัวจระเข้าจะเป็นลายจุดหลายจุด มีขาหน้า และหลังอยู่สองขาทางฝั่งขวาของจระเข้ นอกจากนี้ผลิตภัณฑ์ของลาคอสท์มีอยู่มากมาย เหมาะกับทุกเพศทุกวัยหลากหลายสไตล์ของผู้ใช้งาน ปัจจุบันแบรนด์ลาคอสต์นั้นมีสาขาอยู่มากมายไปทั่วโลก
หมวดหมู่:บริษัทที่ก่อตั้งในปี พ.ศ. 2476
หมวดหมู่:ตราสินค้าเสื้อผ้า
หมวดหมู่:ตราสินค้าไฮแฟชั่น
หมวดหมู่:ตราสินค้าชุดกีฬา
อวินิพโภครูป

อวินิพโภครูป อ- อุปสรรค (น นิบาต ไม่) วิ (วเศษ) +นิ ( ออก) +โภค (มาจาก ภช แปลว่า แบ่ง) +รูป หมายถึงรูปที่ไม่(สามารถ)แยกกันได้เด็ดขาด ในทางพระพุทธศาสนา ถือว่า รูปธาตุในโลกนี้จะต้องมี อวินิพโภครูปเป็นส่วนประกอบ รูปธาตุที่ใหญ่กว่าหรือมีองค์ประกอบร่วมกันของอวินิพโภครูป จะเรียกว่า วินิพโภครูป แปลว่ารูปที่แบ่งแยกได้ รูปทั้ง 8 จะต้องอยู่ร่วมกัน ต่างรูป ต่างอยู่เป็นไม่มีเลย หรือ มีอีกชื่อว่า สุทธัฏฐกลาป

**องค์ประกอบ**
#  ปฐวี 
#  อาโป 
#  วาโย 
#  เตโช 
# วัณณะ สี
# คันธะ กลิ่น
# รสะ รส
# โอชา (อาหารรูป)
อวินิพโภครูป เป็น 8 ในรูป 28 แบ่งเป็นสภาวรูป18 เป็นรูปที่ลักษณะเฉพาะ  คือ อวินิพโภครูป8  ปสาทรูป 5 ภาวรูป 2  หทยรูป1  ชิวิตินทริยรูป1 สัททรูป1  อสภาวรูป เป็นรูปที่ไม่มีลักษณะเฉพาะ 10 คือ วิการรูป3  วิญญัติรูป2 ปริจเฉทรูป1  ลักขณรูป4 
หมวดหมู่:ศาสนาพุทธ
ปสาทรูป

ปสาทรูป เป็นศัพท์ที่อยู่ในพระพุทธศาสนา ปสาท แปลว่าความใส คือ รูปที่มีความใส สามารถรับอารมณ์ได้ 
1. จักขุปสาทรูป (คือ ประสาทตา) เป็นรูปที่มีความใสดุจกระจกเงา ตั้งอยู่กลางตาดำ โตเท่าหัวเหา มีเยื่อตาบาง ๆ เจ็ดชั้นรองรับอยู่ สามารถที่จะรับภาพ (รูปารมณ์) ต่าง ๆจักขุปสาทรูปนี้ มีหน้าที่ 2 อย่าง คือ เป็นวัตถุที่ตั้งแห่งจักขุวิญญาณจิต และ จักขุทวารวิถี
2. โสตปสาทรูป (คือ ประสาทหู) เป็นรูปที่มีความใสสามารถรับเสียง (สัททารมณ์) ได้ มีลักษณะเหมือนวงแหวน มีขนสีแดงเส้นละเอียดอยู่โดยรอบ หน้าที่ของโสตปสาทรูปมี 2 อย่าง คือ เป็นที่ตั้งแห่งโสตวิญญาณจิต (สถานที่ที่โสตวิญญาณจิตรับรู้เสียง) และ โสตทวารวิถี (ขบวนการของจิตที่เกิดดับติดต่อกันเป็นชุด ๆ ทางหู
)
3. ฆานปสาทรูป (คือ ประสาทจมูก) เป็นรูปที่มีความใส สามารถรับกลิ่นต่าง ๆ (คันธารมณ์) ได้ มีลักษณะคล้ายเท้าแพะ ฆานปสาทรูปนี้มีหน้าที่ 2 อย่างเช่นเดียวกัน คือ เป็นที่ตั้งแห่งฆานวิญญาณจิต เพื่อรับกลิ่น และเป็นที่เกิดของฆานทวารวิถี 
4. ชิวหาปสาทรูป (คือ ประสาทลิ้น) เป็นรูปที่มีความใสสามารถรับรสต่าง ๆ (รสารมณ์) ได้ ซึ่งมีลักษณะเหมือนกลีบดอกบัว ชิวหาปสาทรูปนี้ก็มีหนัที่ 2 อย่าง คือ เป็นที่ตั้งแห่งชิวหาวิญญาณจิต เพื่อรับรสต่าง ๆ และเป็นที่เกิดของชิวหาทวารวิถี
5. กายปสาทรูป (คือ ประสาทกาย) เป็นความใสของกายปสาทที่สามารถรับสัมผัสต่าง ๆ (โผฏ ฐัพพารมณ์ คือ ธาตุดิน ธาตุไฟ และ ธาตุลม) ได้ มีลักษณะเป็นความใสที่มีทั่วไปตามร่างกาย ตั้งแต่ศีรษะถึงเท้า เว้นแต่เส้นผม เล็บ หรือหนังหนา ๆ จะไม่มีกายปสาท (ความรู้สึก) เวลาตัดผมตัดเล็บจึงไม่รู้สึกเจ็บ กายปสาทรูปทำหน้าที่ 2 อย่าง คือ เป็นที่ตั้งแห่งกายวิญญาณจิต และเป็นที่เกิดของกายทวารวิถี
ปสาทรูป 5 เป็นรูปที่เกิดจากกรรม ปสาทรูป หมายถึง รูปที่มีความใสเป็นที่อาศัยเกิดของจิตประเภทปัญจวิญญาณ รูปที่มีความใสนี้มีอยู่ 5 อย่าง คือ จักขุปสาทรูป โสตปสาทรูป ฆานปสาทรูป ชิวหาปสาทรูป และกายปสาทรูป ตำแหน่ง รูปร่างสัญฐาน และการเรียงตัวของเนื้อเยื่อเฉพาะ ๆ ของรูปทั้ง 5 ไม่เหมือนกัน ปสาทรูป 5 จึงเป็นที่อาศัยเกิดของจิตได้เพียงบางดวง และไม่ก้าวก่ายกัน เช่น จักขุปสาทรูป เป็นที่ตั้งของจักขุวิญญาณเพื่อทำหน้าที่เห็นเท่านั้น ส่วนโสตปสาทรูปจะเหมาะสำหรับเป็นที่อาศัยเกิดของโสตวิญญาณเพื่อทำหน้าที่ได้ยินเท่านั้น จักขุวิญญาณจะไปอาศัยเกิดที่โสตปสาทรูป เพื่อทำหน้าที่เห็น หรือแม้แต่ทำหน้าที่ได้ยินก็ไม่ได้ ปสาทรูปอื่นก็เช่นเดียวกัน คือ เป็นที่อาศัยเกิดของจิตเฉพาะดวง โดยจิตนั้นมีความสามารถรับอารมณ์ได้เฉพาะอารมณ์ของตน ๆ ไม่ปะปนกัน

**อ้างอิง**
อรรถกถา สังยุตตนิกาย สฬายตนวรรค สฬายตนสังยุตต์ อนิจจวรรคที่ ๑ ๑. อัชฌัตติกอนิจจสูตร
ที่มา: เอกสารประกอบการศึกษา พระอภิธรรมทางไปรษณีย์ ชุดที่ ๒ ชีวิตคืออะไร
หลักสูตร: การศึกษาพระอภิธรรมทางไปรษณีย์
ของ: อภิธรรมโชติกะวิทยาลัย มหาวิทยาลัยมหาจุฬาลงกรณราชวิทยาลัย
หมวดหมู่:ศาสนาพุทธ
ปลาเวียนทอง

ปลาเวียนทอง, ปลาเวียนยักษ์, ปลาเวียนหิมาลัย หรือในชื่อพื้นเมืองของลุ่มแม่น้ำสาละวินเรียกว่า ปลาคม ( Putitor mahseer, Himalayan mahseer, Golden mahseer; Tor putitora) ปลาน้ำจืดชนิดหนึ่งในวงศ์ปลาตะเพียน (Cyprinidae)  มีรูปร่างคล้ายปลาที่อยู่ในสกุลปลาพลวง (Neolissochilus spp.) และปลาเวียน (Tor spp.) ชนิดอื่น  เพียงแต่ขนาดเมื่อโตเต็มที่สามารถยาวได้ถึง 275 เซนติเมตร น้ำหนักถึง 54 กิโลกรัม ซึ่งนับว่าใหญ่ที่สุดสำหรับปลาในสกุลนี้ และนับว่าเป็นปลาน้ำจืดชนิดหนึ่งที่ใหญ่ติดอันดับโลก
มีลายแถบสีน้ำเงินนอนขวางลำตัวหนึ่งคู่ เกล็ดตลอดทั้งลำตัวมีสีเหลืองหรือสีทอง ครีบและหางมีสีเหลืองเข้ม
พบในอินเดียทางตอนเหนือและตอนใต้ ในตอนเหนือพบที่เชิงเทือกเขาหิมาลัยแถบรัฐปัญจาบ และในแม่น้ำพรหมบุตร, แคว้นแคชเมียร์ในปากีสถาน, อัฟกานิสถาน, ภูฏาน และพบในแม่น้ำสาละวินแถบชายแดนพม่าติดกับไทยด้วย แต่พบน้อยมาก มีรายงานการพบเพียงแค่ 3 ครั้งเท่านั้น ในรอบ 28 ปี

**อ้างอิง**

**แหล่งข้อมูลอื่น**
  รูปและข้อมูลปลาเวียนทองfix-attempted=yes 
หมวดหมู่:สกุลปลาเวียน
หมวดหมู่:ปลาน้ำจืด
หมวดหมู่:ปลาที่พบในลุ่มแม่น้ำสาละวิน
หมวดหมู่:ปลาตู้
หมวดหมู่:ปลาที่พบในประเทศอินเดีย
การเลือกตั้งสมาชิกสภาแคว้นฝรั่งเศส ค.ศ. 2010

การเลือกตั้งสมาชิกสภาแคว้นฝรั่งเศส ค.ศ. 2010 (Élections régionales françaises de 2010) จัดขึ้นเมื่อวันที่ 14 และ 21 มีนาคม ค.ศ. 2010 เป็นการเลือกตั้งหาสมาชิกสภาแคว้นทั้ง 26 แคว้นในแผ่นดินใหญ่และโพ้นทะเล
การเลือกตั้งสภาแคว้นในรอบแรกนั้น ฝ่ายขวาเสียงข้างมากในรัฐสภาได้รับเลือกไปเพียงร้อยละ 27 ซึ่งถือว่าเลวร้ายที่สุดภายใต้ระบอบการปกครองสมัยสาธารณรัฐที่ 5 ยิ่งไปกว่านั้นการงดออกสิทธิ์ใช้เสียงก็สูงเป็นประวัติการณ์ด้วยสถิติร้อยละ 53.64 รวมถึงผู้ไม่ประสงค์ลงคะแนนและบัตรเสียร้อยละ 3.7 และเป็นที่น่าสังเกตว่า พรรคโมแดมถึงจุดตกต่ำที่สุด (4.2%) ในขณะที่พรรคขวาจัดแอฟแอนก็ได้ก้าวผงาดขึ้นมาอีกครั้งหนึ่ง (11.42%) แม้ว่าจะต่ำกว่าการเลือกตั้งในปี 2004 ก็ตาม
ในการเลือกตั้งรอบสอง พรรคฝ่ายซ้ายก็ได้ฉลองความสำเร็จด้วยคะแนนกว่าร้อยละ 54.3 กวาดที่นั่งทั้ง 21 จาก 22 แคว้นบนแผ่นดินใหญ่ โดยพรรคอูแอ็มเปยังคงยึดฐานที่มั่นที่แคว้นอัลซาสไว้ได้ดังเดิม

**รายนามผู้สมัคร**

**แผ่นดินใหญ่**

**อัลซาส**

**อากีแตน**

**ผลการเลือกตั้ง**

**อ้างอิง**
หมวดหมู่:การเลือกตั้งใน พ.ศ. 2553
หมวดหมู่:การเลือกตั้งในประเทศฝรั่งเศส
เดอะแครนเบอร์รีส์

เดอะ แครนเบอร์รีส์ เป็นวงดนตรีแนวออลเทอร์นาทิฟร็อก จากสาธารณรัฐไอร์แลนด์ ก่อตั้งวงขึ้นในปี ค.ศ. 1989 ที่เมืองลิเมอริก ภายใต้ชื่อในขณะนั้นว่า The Cranberry Saw Us
The Cranberries ได้ออกอัลบั้มแรกของพวกเขาคือ Everybody Else Is Doing It, So Why Can't We? ซึ่งได้กลายเป็นความสำเร็จในเชิงการค้าสูง ขายได้มากกว่าห้าล้านชุดในอเมริกา เดอะ แครนเบอร์รีส์กลายเป็นกลุ่มดนตรีหนึ่งที่มีความสำเร็จมากที่สุดของวงการเพลงร็อกในยุคทศวรรษ 90 และมียอดขายมากกว่า 14.5 ล้านอัลบั้มในอเมริกา แล้วมีอัลบั้มที่ได้ขึ้น Four Top 20 Albums บนบิลบอร์ด 200 ได้แก่ Everybody Else Is Doing It, So Why Can't We?; No Need To Argue; To the Faithful Departed และ Bury the Hatchet และ มีซิงเกิลที่ขึ้นโมเดิร์นร็อกชาร์ตได้แก่ "Linger", "Dreams", "Zombie", "Ode to My Family", "Ridiculous Thoughts", "Salvation", "Free To Decide" และ "Promises"
ในปี 2009 เดอะ แครนเบอร์รีส์กลับมาตั้งวงใหม่อีกครั้งเพื่อมาเล่นทัวร์คอนเสิร์ตที่อเมริกาเหนือ ตามด้วยที่ละตินอเมริกา และ ยุโรปในต้นปี 2010
วันที่ 15 มกราคม 2018 โดโลเรส โอริออร์แดน นักร้องนำ ถูกพบว่าเสียชีวิตในโรงแรมลอนดอนฮิลตันออนปาร์กเลน ในย่านเมย์แฟร์ ต่อมามีการระบุสาเหตุการเสียชีวิตว่าเป็นการจมน้ำจากภาวะแอลกอฮอล์เป็นพิษ การเสียชีวิตของโอริออร์แดนทำให้สมาชิกที่เหลือตัดสินใจยุบวง โดยอัลบั้มสุดท้าย In the End วางจำหน่ายในเดือนเมษายน 2019

**ประวัติ**

**ยุคแรก (1989–1992)**
ในปี ค.ศ. 1989 โนล โฮแกน ได้ร่วมกับไมค์ โฮแกน ที่เป็นน้องชาย ก่อตั้งวงดนตรีชื่อ The Cranberry Saw Us ที่เมืองลิเมอริก สาธารณรัฐไอร์แลนด์ โดยโนล รับหน้าที่เล่นกีตาร์ ส่วนไมค์ รับหน้าที่เล่นกีตาร์เบส และได้เฟอร์กัล ลอว์เลอร์ มาเป็นสมาชิกในตำแหน่งมือกลอง และไนออล ควินน์ มาเป็นนักร้องนำ
เดือนมกราคม ค.ศ. 1990 ทางวงได้ออกผลงานการบันทึกเสียงครั้งแรกเป็นเดโมอีพี ชุด Anything จัดจำหน่ายเป็นเทปคาสเซต โดยหลังจากออกผลงานดังกล่าวได้ไม่นาน ไนออล ควินน์ ที่เป็นนักร้องนำได้ขอลาออกจากวง ทำให้วงต้องหานักร้องนำคนใหม่และได้โดโลเรส โอริออร์แดนเข้ามาร่วมวง
หลังจากที่โดโลเรส โอริออร์แดน เข้ามาเป็นนักร้องนำคนใหม่ วง The Cranberry Saw Us ได้ออกเดโมอีพีออกมาอีก 2 ชุด ในชื่อ Water Circle และ Nothing Left At All

**ผลงาน**
 Everybody Else Is Doing It, So Why Can't We? (1993)- No Need to Argue (1994)- To the Faithful Departed (1996)- Bury the Hatchet (1999)- Wake Up and Smell the Coffee (2001)- Rose (2012)- Something Else (2017)- In the End (2019)

**อ้างอิง**
หมวดหมู่:กลุ่มดนตรีออลเทอร์นาทิฟร็อกสัญชาติไอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2532
หมวดหมู่:วงกลุ่มสี่สัญชาติไอร์แลนด์
คัตสึยะ โอนิซูกะ

คัตสึยะ โอนิซูกะ (Onizuka Katsuya) อดีตนักมวยสากลแชมป์โลกชาวญี่ปุ่น เกิดเมื่อวันที่ 12 มีนาคม พ.ศ. 2513 ที่เมืองคิตะกีวชู จังหวัดฟูกูโอกะ ประเทศญี่ปุ่น โดยมีชื่อเดิมว่า ทาเกชิ โอนิซูกะ (Onizuka Takeshi)

**ประวัติ**
โอนิซูกะ เป็นแชมป์โลกของสมาคมมวยโลก หรือ WBA ในรุ่นจูเนียร์แบนตัมเวท (115 ปอนด์) ในปี พ.ศ. 2535 หลังจากที่เขาทราย แกแล็คซี่ ซึ่งเป็นเจ้าของตำแหน่งเดิมได้สละตำแหน่งแขวนนวมไปแล้ว โดยได้แชมป์มาจากการชิงที่ว่าง ชนะคะแนน ถนอมศักดิ์ ศิษย์โบ๊เบ๊ นักมวยรองแชมป์โลก WBA อันดับ 2 ชาวไทยไป 
โอนิซูกะ ถือเป็นนักมวยหน้าตาดี ประกอบกับได้ครองแชมป์โลกเส้นที่เขาทรายเคยครองมาก่อนอย่างยาวนานจนเป็นประวัติศาสตร์ จึงทำให้เป็นนักมวยยอดนิยมคนหนึ่งของประเทศญี่ปุ่น แต่ในระยะหลังโอนิซูกะเริ่มมีพฤติกรรมเหลวไหล มักหนีซ้อมอยู่บ่อย ๆ และไว้ผมยาวเลียนแบบไมเคิล แจ็กสัน นักร้องป็อป​ไอคอนชื่อดังชาวอเมริกัน จึงทำให้เสียตำแหน่งแชมป์โลก WBA ในการป้องกันแชมป์โลกภาคบังคับ โดยเป็นฝ่ายแพ้ทีเคโอในยกที่ 9 ต่อ อี ฮย็อง-ช็อล นักมวยรองแชมป์โลก WBA อันดับ 1 ชาวเกาหลีใต้ ในปี พ.ศ. 2537 นับเป็นการแพ้การในชกมวยสากลครั้งแรกในชีวิต ต่อมาการแข่งขันเสร็จสิ้นโอนิซูกะได้ถูกส่งโรงพยาบาลเพื่อรักษาอาการบาดเจ็บจากการชกโดยทันที ภายหลังพบว่ามีอาการบาดเจ็บที่จอตาด้านขวาส่งผลให้โอนิซูกะประกาศแขวนนวมเลิกชกมวยทันทีหลังการเสียแชมป์โลก

**เกียรติประวัติ**
แชมป์ประเทศญี่ปุ่นรุ่นจูเนียร์แบนตัมเวท (พ.ศ. 2533 – พ.ศ. 2534)
**ชิง (ที่ว่าง), 15 ตุลาคม 2533 ชนะทีเคโอ ชุงอิจิ นากาจิมะ (1947) ยก 10 ที่ โครากูเอ็งฮอล มหานครโตเกียว ประเทศญี่ปุ่น
**ป้องกันครั้งที่ 1, 10 ธันวาคม 2533 ชนะคะแนน โทโมฮิโกะ โยโกยามะ (1947) ที่ โครากูเอ็งฮอล มหานครโตเกียว ประเทศญี่ปุ่น
**ป้องกันครั้งที่ 2, 18 มีนาคม 2534 ชนะคะแนน ชุงอิจิ นากาจิมะ (1947) ที่ โครากูเอ็งฮอล มหานครโตเกียว ประเทศญี่ปุ่น
**ป้องกันครั้งที่ 3, 17 มิถุนายน 2534 ชนะทีเคโอ ซูซุฮารุ คิตาซาวะ (1947) ยก 5 ที่ โครากูเอ็งฮอล มหานครโตเกียว ประเทศญี่ปุ่น
**สละแชมป์
*แชมป์โลก WBA รุ่นจูเนียร์แบนตัมเวท (พ.ศ. 2535 – พ.ศ. 2537) 
**ชิง (ที่ว่าง), 10 เมษายน 2535 ชนะคะแนน ถนอมศักดิ์ ศิษย์โบ๊เบ๊ (1918) ที่ ศูนย์กีฬาในร่มโตเกียว มหานครโตเกียว ประเทศญี่ปุ่น 
**ป้องกันครั้งที่ 1, 11 กันยายน 2535 ชนะ​ทีเคโอ​ เค็นจิ มัตสึมูระ (1947) ยก 5 ที่ สนามกีฬาต่อสู้ญี่ปุ่น มหานครโตเกียว​ ประเทศญี่ปุ่น
**ป้องกันครั้งที่ 2, 11 ธันวาคม 2535 ชนะคะแนน อาร์มันโด กัสโตร (MEX) ที่ อาริอาเกะคอลิเซียม มหานครโตเกียว ประเทศญี่ปุ่น
**ป้องกันครั้งที่ 3, 21 พฤษภาคม 2536 ชนะคะแนน อิม แจ-ชิน (1984) ที่ สนามกีฬาต่อสู้ญี่ปุ่น มหานคร​โตเกียว​ ประเทศญี่ปุ่น
**ป้องกันครั้งที่ 4, 5 พฤศจิกายน 2536 ชนะคะแนน ถนอมศักดิ์ ศิษย์โบ๊เบ๊ (1918) ที่ อาริอาเกะคอลิเซียม มหานครโตเกียว ประเทศญี่ปุ่น
**ป้องกันครั้งที่ 5, 3 เมษายน 2537 ชนะคะแนน  อี ซึง-คู (1984) ที่ สนามกีฬาแห่งชาติเรียวโงกุ มหานครโตเกียว ประเทศญี่ปุ่น
**เสียแชมป์, 18 กันยายน 2537 แพ้ทีเคโอ อี ฮย็อง-ช็อล (1984) ยก 9 ที่ สนามกีฬาในร่มแห่งชาติโยโยงิ มหานคร​โตเกียว​ ประเทศญี่ปุ่น

**อ้างอิง**
  สถิติการชก boxrec.com 

**แหล่งข้อมูลอื่น**
  Katsuya Onizuka official site date=2010-01-11 
หมวดหมู่:นักมวยสากลชาวญี่ปุ่น
หมวดหมู่:แชมป์โลก WBA
หมวดหมู่:บุคคลจากคิตะกีวชู
มูลนิธิไทยคม เอฟเอคัพ 2553

การแข่งขันฟุตบอล มูลนิธิไทยคม เอฟเอคัพ ฤดูกาล 2553 เริ่มการแข่งขันรอบแรก ตั้งแต่วันที่ 17 มีนาคม ไปจนถึงนัดชิงชนะเลิศ ในวันที่ 28 พฤศจิกายน พ.ศ. 2553 ที่สนามศุภชลาศัย กรีฑาสถานแห่งชาติ

**ระบบการแข่งขัน**
 รอบคัดเลือก - เปิดรับสมัครสโมสร จาก ลีกภูมิภาค ดิวิชั่น 2, ถ้วย ข, ถ้วย ค และ ถ้วย ง
ทำการจับสลากวันที่ 2 มีนาคม แข่งขันวันที่ 17 มีนาคม และ 24 มีนาคม- รอบแรก - 14 สโมสรที่จับสลากได้เข้ารอบแรก + 2 ผู้ชนะรอบคัดเลือก
ทำการแข่งขันวันที่ 17 มีนาคม, 24 มีนาคม, 31 มีนาคม, 7 เมษายน และ 21 เมษายน- รอบสอง - 16 สโมสร ลีก ดิวิชั่น 1 + 16 ผู้ชนะรอบแรก
ทำการแข่งขันวันที่ 12 พฤษภาคม, 19 พฤษภาคม, 26 พฤษภาคม, 30 พฤษภาคม และ 2 มิถุนายน- รอบสาม - 16 สโมสร ไทยพรีเมียร์ลีก + 16 ผู้ชนะรอบสอง
ทำการแข่งขันวันที่ 16 มิถุนายน, 23 มิถุนายน, 30 มิถุนายน, 7 กรกฎาคม, 11 กรกฎาคม, 14 กรกฎาคม, 31 กรกฎาคม และ 1 สิงหาคม - รอบสี่ - 16 ผู้ชนะรอบสาม
ทำการแข่งขันวันที่ 11 สิงหาคม, 25 สิงหาคม, 26 สิงหาคม และ 28 สิงหาคม- รอบก่อนรองชนะเลิศ - 8 ผู้ชนะรอบสี่- รอบรองชนะเลิศ - 4 ผู้ชนะรอบก่อนรองชนะเลิศ- รอบชิงชนะเลิศ - 2 ผู้ชนะรอบรองชนะเลิศ
ทำการแข่งขันที่ สนามศุภชลาศัย ในเดือนตุลาคม

**รอบคัดเลือก**
 เลื่อนการแข่งขันเนื่องจากเกิดความไม่สงบในพื้นที่กรุงเทพมหานคร

**รอบแรก**
 เลื่อนการแข่งขันเนื่องจากเกิดความไม่สงบในพื้นที่กรุงเทพมหานคร

**รอบสอง**
ทำการจับสลากวันศุกร์ที่ 23 เมษายน 2553 ณ ห้องประชุมสมาคมฟุตบอล- นราธิวาส ถอนทีมออกจากการแข่งขัน- คู่ สมุทรสาคร เจเค - ปตท. เลื่อนจากวันที่ 2 มิถุนายน มาแข่งใหม่วันที่ 9 มิถุนายน เนื่องจากฝนตกหนักสนามไม่สามารถแข่งขันได้
----

**รอบสาม**
ทำการจับสลากวันศุกร์ที่ 10 มิถุนายน 2553 ณ ห้องประชุมสมาคมฟุตบอล

**รอบสี่**
ทำการจับสลากวันพุธที่ 4 สิงหาคม 2553 ณ ห้องประชุมสมาคมฟุตบอล

**รอบก่อนรองชนะเลิศ**
ทำการจับสลากวันพฤหัสบดีที่ 9 กันยายน 2553 ณ ห้องประชุมสมาคมฟุตบอล

**รอบรองชนะเลิศ**
ทำการจับสลากวันอังคารที่ 28 กันยายน 2553 ณ ห้องประชุมสมาคมฟุตบอล

**รอบชิงชนะเลิศ**
หมวดหมู่:ฟุตบอลในประเทศไทยปี พ.ศ. 2553
หมวดหมู่:ไทยเอฟเอคัพ
เคลิ้ม (วงดนตรี)

เคลิ้ม เป็นวงดนตรีแนวเพลง ป๊อป-ร็อก เข้าสู้วงการเพลงครั้งแรกที่ค่าย อาร์เอส มิวสิค เมื่อปี พ.ศ. 2552 โดยได้เปิดตัวตามคลื่นวิทยุด้วยเพลง "หลอกฝัน" และ "ชุดดำ" และออกอัลบั้มแรกชื่อชุดว่า เคลิ้ม วางแผงเมื่อเดือนมีนาคม พ.ศ. 2553 โดยมีเพลงฮิต คือ ไม่เคยลืม

**สมาชิก**

**ผลงานเพลง**

**อัลบั้ม**
หมวดหมู่:กลุ่มดนตรีป็อปสัญชาติไทย
หมวดหมู่:ศิลปินสังกัดอาร์เอส